ועדת החוקה, חוק ומשפט, כנסת 16, פרוטוקול מספר 201, 2004-03-29 11:30

מיכאל איתן: הצעת חוק ההתיישנות (תיקון – חישוב תקופת ההתיישנות לתובע עם פיגור שכלי), התשס"ג-2003.

תמי סלע: ההצעה מתקנת את סעיף 11 לחוק ההתיישנות, שקובע שבמקרה שאדם חולה נפש לא תבוא בחשבון תקופת ההתיישנות בה לא היה לו אפוטרופוס, או שהאפוטרופוס לא ידע על העילות להגשת התביעה.

תמי סלע: בפסיקה עלתה השאלה אם זה חל רק על חולי נפש, או שאפשר להחיל את זה גם במקרה שהאדם סובל מאיזה שהוא ליקוי שכלי.

תמי סלע: הלכו בדרך פרשנות תכליתית והחילו את זה.

תמי סלע: קראו למחוקק להסדיר את זה.

תמי סלע: יש פה כמה תיקונים לעומת ההצעה שעברה בטרומית.

תמי סלע: תיקון אחד זה לא להישאר רק עם המונח "פיגור שכלי", אלא לדבר על מונח של "ליקוי שכלי".

תמי סלע: גם לגבי אדם עם ליקוי שכלי וגם לגבי אדם עם ליקוי נפשי אנחנו מדברים על מצב שבגלל אותו ליקוי הם לא יכולים לדאוג לענייניהם.

ארז קמינסקי: אנחנו הפצנו תזכיר על חוק ההתיישנות בו החלנו את התיקון במתכונתו כפי שהוא מוצג כעת לדיון.

מיכאל איתן: ואתם שלמים עם זה?

ארז קמינסקי: כן.

אדי וייס: אנחנו בעד להרחיב, כי פרט לאנשים שסובלים מפיגור שכלי יש גם אוטיסטים, יש גם אנשים עם הפרעות אישיות.

אדי וייס: כדאי להעניק את ההגנה הזאת לכל האוכלוסיות האלו.

אבנר אחדות: אנחנו תומכים בהצעה.

שירלי גנור: אנחנו היינו היוזמים של התקנות בעקבות פסק הדין ב1998.

שירלי גנור: כבר אז דובר על תיקון חוק ההתיישנות.

שירלי גנור: מאז 1998 לא נעשה דבר.

שירלי גנור: אנחנו לא יודעים כמה אנשים עם פיגור שכלי קופחו בגלל אי תיקון החוק.

זהבה גלאון: צריך להחליף את המונח "מחלת נפש" במונח "ליקוי נפשי".

מיכאל איתן: יהיה כתוב ליקוי נפשי או שכלי.

זהבה גלאון: אני בעד.

מיכאל איתן: הצעת החוק אושרה פה אחד.